Analiza Impactului de Reglementare

a proiectului Hotărârii Guvernului cu **privire la aprobarea Regulamentului privind procedura de recunoaștere a grupurilor de producători agricoli**

|  |  |
| --- | --- |
| Titlul analizei impactului  (poate conţine titlul propunerii de act normativ) | Proiectul Hotărârii Guvernului **cu privire la aprobarea Regulamentului privind procedura de recunoaștere a grupurilor de producători agricoli** |
| Data: | 14 iulie 2020 |
| Autoritatea administraţiei publice (autor): | Ministerul Agriculturii, Dezvoltării Regionale și Mediului |
| Subdiviziunea: | Direcția politici și programe de dezvoltare rurală |
| Persoana responsabilă şi informaţia de contact: | Cîrlig Eugenia, consultant principal  Tel. 022-204-595, e-mail: [eugenia.cirlig@madrm.gov.md](mailto:eugenia.cirlig@madrm.gov.md) |
| Componentele analizei impactului de reglementare | |
| 1. Definirea problemei | | |
| ***a) Determinați clar şi concis problema şi/sau problemele care urmează să fie soluţionate.***  Problema care urmează a fi soluționată prin proiectul Hotărârii Guvernului este cadrului normativ de reglementare a mecanismului de recunoaștere a grupurilor de producători agricoli neajustat la modificările produse prin Legea nr.92/2020 în Legea nr.276/2016 privind grupurile de producători agricoli şi asociaţiile acestora și, respectiv, lipsa unei proceduri detaliate și concretizate.  ***b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate.***  Republica Moldova este o țară preponderent dependentă de agricultură, contribuția acesteia la formarea Produsului Intern Brut variind, în ultimii 5 ani, între 11 – 12 %. În condiții deloc ușoare, pe parcursul anilor, producătorii agricoli au conștientizat faptul, că doar **prin activități realizate în comun vor obține rezultate scontate în agricultură**, aceasta contribuind la o viață mai decentă și condiții mai bune pentru trai.  De altfel, în scopul realizării eficiente a Legii nr. 312/2013 privind grupurile de producători agricoli şi asociaţiile acestora, a fost implicată *Unitatea Consolidată pentru Implementarea și Monitorizarea Proiectelor în domeniul Agriculturii*, finanțată de către Banca Mondială, GEF și Guvernul Suediei, care implementează cu succes, începând cu anul 2012 și până în prezent, un vast proiect agricol – **Proiectul Agricultura Competitivă în Moldova** (MAC-P). Proiectul își focusează activitatea pe 4 componente importante, inclusiv componenta 2 care este destinată sporirii potențialului de acces la piețe. În acest sens, în cadrul componentei respective se realizează, fiind obținute rezultate palpabile, *Programul de granturi investiționale destinate pentru grupurile de producători agricoli în crearea și dezvoltarea infrastructurii postrecoltare*. Astfel, prin Proiectul MAC-P, statul încurajează constituirea și funcționarea grupurilor de producători, oferindu-le granturi pentru activitatea agricolă desfășurată, oferindu-le consultații și acordându-le, totodată, suport producătorilor agricoli în procesul de creare și funcționare a grupurilor de producători. În rezultatul desfășurării eficiente a proiectului, conform datelor MAC-P la data de 01.01.2020, în Republica Moldova sunt create și sunt viabile **59 grupuri de producători agricoli**, dintre care beneficiari ai Programului **39**, inclusiv **36 recunoscute de către MADRM**.  Astfel, 214 agenţi economici reprezintă 39 Grupuri de Producători (în continuare – GdP), inclusiv 7 GdP sunt administrate de femei. Numărul mediu al membrilor per GdP este de 5.4 persoane. Cele 39 grupuri finanţate reprezintă 20 raioane ale Republicii Moldova: Călăraşi, Căușeni, Cimişlia, Ştefan Vodă, Cahul, Râşcani, Rezina, Străşeni, Edineț, Briceni, Cantemir, Ialoveni, Hânceşti, Ungheni, Ocniţa, Floreşti, Donduşeni, şi Taraclia.  Primele GdP au fost recunoscute de Minister în anul 2015, în 2016 fiind înregistrate drept recunoscute în total 14 GdP. Cel mai bun rezultat în procesul de recunoaștere a GdP a fost atins în anul 2017 cu un număr de 14 grupuri, în total fiind recunoscute 28 GdP în perioada anilor 2015-2017. Pe parcursul anilor 2018-2019 au mai fost recunoscute încă 8 GdP.  În rezultat avem următoarele cifre:   * **2016:** 14 grupuri de producători recunoscute, 15,9 mii tone producţie comercializată prin GdP în valoare de 128 mil lei; * **2017:** 28 grupuri de producători recunoscute, 28,4 mii tone producţie comercializată în sumă de 184 mil lei; * **2018:** 32 grupuri de producători recunoscute, 37,29 mii tone producţie comercializată prin GdP în valoare de 149 mil lei; * **2019:** 36 grupuri de producători recunoscute, 39,8 mii tone producţie comercializată prin GdP în valoare de 200 mil lei.   În continuare, vă prezentăm situația privind impozitele și taxele achitate de către GdP în perioada anilor 2016-2019:  **2016:** Impozite şi taxe – 11,6 mln lei, proceduri import/export – 1,7 mln lei;  **2017:** Impozite şi taxe – 15,13 mln lei, proceduri import/export – 3,8 mln lei;  **2018:** Impozite şi taxe – 8,68 mln lei, proceduri import/export – 2,01 mln lei;  **2019:** Impozite şi taxe – 8,7 mln lei, proceduri import/export – 2,53 mln lei.  Prin urmare, necesitatea investiţiilor pentru promovarea comercializarii şi integrării principalelor produse agricole atât pe piaţa internă a Republicii Moldova, cât și pe cea externă, în special în sectorul horticol, este corelată pozitiv cu progresul în îmbunătăţirea infrastructurii postrecoltare şi în promovarea unui nivel sporit al organizării agricole.  Componenta privind accesul la piețe oferă suport în înfiinţarea şi organizarea în continuare a grupurilor de producători agricoli, în acelaşi timp sprijinind cererea acestor grupuri pentru standarde moderne de producţie şi tehnologii postrecoltare. Sprijinul se aşteaptă să fie transpus în creşterea cotelor de produse calitative, care corespund standardelor de siguranță şi calitate internaţionale, şi, prin aceasta, în consolidarea competitivităţii sectoarelor relative şi, prin urmare, a potenţialului acesteia de generare a venitului. Prin configurarea acestei componente vom încerca să umplem golul critic în sistemul de stimulare a producătorilor de iniţiere a parteneriatelor productive, prin oferirea pentru investiţii a unui sprijin condiţionat, conducând astfel la o creştere a numărului grupurilor de producători agricoli în sectorul horticol şi constituirea GdP și în alte sectoare din domeniul agriculturii.  În contextul celor menționate, remarcăm că subvenționarea agriculturii, în special a procesului de constituire a grupurilor de producători agricoli este unicul mecanism, prin intermediul căruia statul promovează politicile sale în acest sector și susține populația din mediul rural. Anume acordarea subvențiilor pentru încurajarea grupurilor de producători agricoli reprezintă o pârghie eficientă atât pentru atragerea investițiilor în agricultură, cât şi la dezvoltarea acestui sector, care, de fapt, aceștea din urmă își propun dezvoltarea lanțului valoric, promovând permanent tehnologii moderne de cultivare, ambalare și procesare a produselor agricole.  Producătorii agricoli asociați în grupuri sunt orientați spre extinderea afacerilor în creșterea culturilor agricole, deoarece au fost identificate mai multe oportunități de export al produselor vegetale atât pe piața Uniunii Europene, cât și pe cea a țărilor din CSI, au posibilitatea să proceseze producția, prin prisma dezvoltării infrastructurii postrecoltare și procesare a produselor vegetale.  Astfel, în scopul implementării Legii Nr. 312/2013 privind grupurile de producători agricoli şi asociaţiile acestora, a fost elaborat Regulamentul privind procedura de recunoaștere a grupurilor de producători agricoli, care a fost aprobat prin ordinul intern al Ministerului nr. 76 din 28 aprilie 2015 (Monitorul Oficial al Republicii Moldova, 2015, nr. 224-233, art.1433). Pe parcursul anilor ordinul nominalizat a suferit modificări și completări, fiind în consecință aprobat în redacție nouă în anul 2017 prin ordinul nr. 81, prevederile căruia sunt valabile până în prezent.  În context, necesitatea elaborării și promovării *proiectului Hotărârii Guvernului cu privire la aprobarea Regulamentului privind procedura de recunoaștere a grupurilor de producători agricoli*a fost identificată în procesul de avizare a proiectului de lege pentru modificarea Legii nr. 312/2013 privind grupurile de producători agricoli şi asociaţiile acestora.  Ținând cont de evoluția în sector pe parcursul ultimilor 7 ani de implementare a legii, prin proiectul nominalizat se urmărește soluționarea următoarelor probleme:   * **Ajustarea** cadrului normativ privind mecanismul și procedura de recunoaștere a grupurilor de producători agricoli la rigorile Legii nr. 312/2013 modificate prin Legea nr. 92/2020. În Regulamentul propus spre aprobare prin prezentul proiect au fost efectuate ajustări, precum obiectul de reglementare, obiectivele de constituire a grupurilor de producători agricoli, principiile de organizare a acestora, atribuțiile unității de implementare s.a.; * **Atingerea** unui nivel mai înalt de transparență, predictibilitate și stabilitate în reglementare prin coordonarea proiectului cu structurale interesate (GL al Comisiei de Stat pentru reglementarea activității de întreprinzător, Ministerul Finanțelor, Ministerul Economiei și Infrastructurii, Ministerul Justiției, CNA); * **Îmbunătățirea** mecanismului de recunoaștere a grupurilor, inclusiv a activității Comisiei de recunoaștere a grupurilor de producători agricoli prin includerea în Regulament a modificărilor la capitolul III. Condițiile de organizare, funcționare și componența Comisiei de recunoaștere a grupurilor de producători agricoli, modificării obligativității membrilor grupurilor de producători de comercializare a producției agricole s.a.   ***c) Expuneți clar cauzele care au condus la apariţia problemei.***  Până în prezent, procedura de recunoaștere a grupurilor de producători agricoli este aprobată la nivel de Minister prin Ordinul Ministrului, care era publicat în Monitorul Oficial. În procesul de implementare a Legii nr. 312/2013, au apărut discuții, precum că aceeași autoritate publică care aprobă normele de reglementare în domeniul vizat efectuează și recunoașterea grupurilor de producători. Pentru a soluționa problemă apărută se propune divizarea responsabilității de elaborare a cadrului normativ de cea de implementare a acestuia.  Astfel, în procesul de elaborare și avizare a actului normativ, regulamentul privind procedura de recunoaștere a grupurilor de producători agricoli va fi modificat, completat, îmbunătățit și ajustat la cerințele actuale ale politicii agricole, stipulate în proiectul de modificare a Legii nr. 312/2013, adoptat prin Legea nr. 92 din 11 iunie 2020. Aceasta va oferi posibilitatea de explicare și concretizare a unor noțiuni din lege, așa cum este *”plan de recunoaștere”* și *”sistem centralizat de contabilitate”*, de desfășurare a unei activități transparente și ireproșabile în procesul de recunoaștere a grupurilor de producători.  Prin proiectul propus pentru promovare se vor soluționa și probleme de ordin redacțional ce țin de drepturile și obligațiunile autorității competente (MADRM) și instituției de implementare (AIPA) în procesul de recunoaștere a grupurilor de producători agricoli.  Totodată, prin proiectul de act normativ se va soluționa problema disciplinării grupurilor de producători agricoli, fiind inclus capitolul privind sancționarea grupurilor de producători agricoli. Acest fapt va contribui la sporirea responsabilității pentru realizarea planului de recunoaștere și prezentarea raportului anual de activitate. Capitolul respectiv a fost propus să fie inclus în cadrul normativ, în rezultatul efectuării de către Agenția de Intervenție și Plăți pentru Agricultură a unei analize a rapoartelor anuale ale grupurilor de producători prezentate în termenul stabilit de legislație sau prezentate cu termen depășit și neprezentarea acestor rapoarte în general. Tot aici menționăm, că practica de sancționare a grupurilor de producători a fost preluată în rezultatul studiului activității grupurilor de producători agricoli, în cadrul deplasărilor de serviciu în Polonia și Italia pe acest subiect a specialiștilor din Minister și a celor din instituția din subordine.  De asemenea, actul normativ aprobat prin hotărâre de guvern va avea un grad mai înalt de transparență și un proces de recunoaștere ireproșabil.  ***d) Descrieți cum a evoluat problema şi cum va evolua fără o intervenție.***  În cazul în care nu va fi promovat un astfel de act normativ, va fi imposibilă implementarea cu succes a Legii nr. 312/2013 privind grupurile de producători agricoli şi asociaţiile acestora, neavând aprobat la nivel de Guvern un act normativ de implementare.  De asemenea, lipsa unei intervenții în direcția elaborării și aprobării unei hotărâri de guvern va conduce la o transparență insuficientă în procesul decizional privind activitatea antreprenorială în sectorul agricol în domeniul vizat.  Totodată, acest fapt va contribui la dezvoltarea lentă a infrastructurii postrecoltare și procesare a produselor agricole, fiind imposibilă în rezultat majorarea cotei agricole pentru export.  La fel, aceasta va diminua numărul beneficiarilor de subvenții la ***Submăsura 1.6.******Stimularea investiţiilor pentru dezvoltarea infrastructurii postrecoltare şi procesare*** și ***Submăsura 1.8.******Stimularea constituirii şi funcţionării grupurilor de producători agricoli*** din Regulamentul privind condițiile, ordinea și procedura de acordare a mijloacelor Fondului Național de Dezvoltare a Agriculturii și Mediului Rural, aprobat prin HG nr. 455/2017.  Pe lângă aceasta, fără o intervenție a statului, va scădea contribuția grupurilor de producători la bugetul de stat, inclusiv diminuarea sumelor pentru procedurile de import/export, taxa pe valoare adăugată și impozitul pe venit.  Spre exemplu, în anul 2019, grupurile de producători au contribuit la bugetul de stat cu **8 779 243.7 MDL,** dintre care 2 532 347.0 MDL vin din proceduri de import/export,1 757 931 MDL au fost achitate în contul TVA, iar circa 716 506.3 MDL reprezintă impozitul pe venit achitat de grupurile de producători.  La fel, fără aprobarea actului normativ necesar va fi imposibilă dezvoltarea unei politici eficiente în domeniul de implementare a legislației privind grupurile de producători și asociațiile acestora.  Tot aici, remarcăm că va fi imposibilă evidența de către stat a grupurilor de producători recunoscute și va lipsi monitorizarea acestora pe perioada valabilității avizului de recunoaștere de către Agenția de Intervenție și Plăți pentru Agricultură.  ***e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiționează intervenția statului.***  Cadrul legal de organizare, recunoaştere şi funcționare a grupurilor de producători agricoli în Republica Moldova este reglementat în Legea Nr. 312/2013 privind grupurile de producători agricoli şi asociaţiile acestora, care au drept scop valorificarea producției agricole a membrilor grupului, îmbunătățirea eficienţei activității grupurilor de producători și asociațiilor acestora, planificarea producției, concentrarea ofertei, organizarea desfacerii produselor agricole, precum şi condiţiile de acordare a sprijinului financiar.  Autoritatea competentă în domeniul susţinerii, recunoașterii și monitorizării grupurilor de producători agricoli, conform legii citate, este Ministerul Agriculturii, Dezvoltării Regionale și Mediului.  Astfel, în scopul implementării Legii Nr. 312/2013 privind grupurile de producători agricoli şi asociaţiile acestora, a fost elaborat Regulamentul privind procedura de recunoaștere a grupurilor de producători agricoli, care a fost aprobat prin Ordinul Ministrului nr. 76 din 28 aprilie 2015 (Monitorul Oficial al Republicii Moldova, 2015, nr. 224-233, art.1433). Pe parcursul anilor ordinul nominalizat a suferit modificări și completări, fiind în consecință aprobat în redacție nouă în anul 2017 prin ordinul nr. 81, prevederile căruia sunt valabile până în prezent. Drept rezultat al recunoașterii grupurilor de producători de către Minister, acestea obțin posibilitatea de depunere a dosarului pentru primirea sprijinului financiar acordat de către stat la Submăsura 1.6. Stimularea investiţiilor pentru dezvoltarea infrastructurii postrecoltare şi procesare și Submăsura 1.8. Stimularea constituirii şi funcţionării grupurilor de producători agricoli din Regulamentul privind condițiile, ordinea și procedura de acordare a mijloacelor Fondului Național de Dezvoltare a Agriculturii și Mediului Rural, aprobat prin HG nr. 455/2017. Până în anul 2017, Regulamentul de acordare a sprijinului financiar era aprobat anual de către Guvern, începând cu anul 2017 acest regulament are o valabilitate pentru o durata de 5 ani – 2017-2021.  **Luând în considerație faptul, că în anul 2019 s-au produs modificări în Legea nr. 312/2013, care au fost aprobate prin Legea nr. 92/2020, Regulamentul privind procedura de recunoaștere a grupurilor de producători agricoli necesită, respectiv, ajustarea la cerințele actului legislativ modificat.**  Totodată, în procesul de avizare a proiectului de modificare a Legii nr. 312/2013, ministerele de resort au propus aprobarea Regulamentului nominalizat prin hotărâre de guvern, atribuindu-i acestuia o tentă de importanță majoră.  Astfel, în scopul ajustării prevederilor Regulamentului privind procedura de recunoaștere a grupurilor de producători agricoli la cerințele Legii nr. 312/2013 modificate, a fost elaborat prezentul proiect de act normativ. Odată cu aprobarea proiectului de act normativ prin hotărâre de Guvern, urmărim scopul atingerii unui nivel mai înalt de transparență, predictibilitate și stabilitate în reglementare, precum și de asigurare a garantării unei proceduri de recunoaștere ireproșabile. Acest fapt va contribui la atragerea în continuare a investițiilor pentru constituirea și funcționarea grupurilor de producători agricoli, stimulând producătorii agricoli să se asocieze în grupuri de producători.  Prezentul proiect vine să îmbunătățească politica statului privind procedura de recunoaștere a grupurilor de producători agricoli, cele mai principale fiind următoarele:   1. Modificarea obiectului și sferei de aplicare; 2. Completarea obiectivelor constituirii și funcționării grupurilor de producători agricoli cu prevederi privind comercializarea produselor agricole ale membrilor prin intermediul grupului de producători și promovarea practicilor de cultivare și a tehnicilor de producție care nu cauzează daune mediului înconjurător; 3. Completarea atribuțiilor autorității competente în domeniul susținerii grupurilor de producători agricoli (MADRM) și a unității de implementare (AIPA) referitor la procedura de monitorizare și verificare; 4. Modificarea termenului de prezentare a rapoartelor anuale de către grupurile de producători privind realizarea planului de recunoaștere; 5. Includerea unui capitol nou privind sancționarea grupurilor de producători pentru nerealizarea planului de recunoaștere s.a.   Actualmente, politica de recunoaștere a grupurilor de producători agricoli, în scopul subvenționării grupurilor de producători agricoli de către stat, mai este reglementată în următoarele acte legislative și normative:   * **Legea nr. 276/2016 cu privire la principiile de subvenționare în dezvoltarea agriculturii și mediului rural**, care stabilește principiile generale ale politicilor statului privind încurajarea şi stimularea activităților agricole şi dezvoltării rurale, direcțiile de utilizare ale mijloacelor financiare destinate dezvoltării agriculturii și mediului rural. Legea are drept scop susținerea modernizării sectorului agroindustrial și dezvoltării rurale prin:   a) creşterea competitivităţii sectorului agroindustrial prin modernizarea şi restructurarea pieței;  b) asigurarea gestionării durabile a resurselor naturale în agricultură;  c) îmbunătățirea nivelului de trai în mediul rural.   * **Hotărârea Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural**, prin care se stabilește modul de repartizare a mijloacelor Fondului Național de Dezvoltare a Agriculturii și Mediului Rural, inclusiv posibilitatea de depunere a dosarului de către grupurile de producători recunoscute de Minister, pentru primirea sprijinului financiar acordat de către stat la Submăsura 1.6. Stimularea investiţiilor pentru dezvoltarea infrastructurii postrecoltare şi procesare (pct. 57-67) și Submăsura 1.8. Stimularea constituirii şi funcţionării grupurilor de producători agricoli (pct. 68-78) din Regulamentul privind condițiile, ordinea și procedura de acordare a mijloacelor Fondului Național de Dezvoltare a Agriculturii și Mediului Rural. Regulamentul respectiv stabilește măsurile de sprijin, precum şi condițiile, ordinea și procedura de acordare a mijloacelor Fondului, inclusiv condiţiile obligatorii necesare pentru obţinerea mijloacelor, criteriile de eligibilitate, cuantumul anual, maximal al sprijinului financiar alocat, modalităţile de recepţionare, inspectare, autorizare, contabilizare a plăţilor. * **Hotărârea Guvernului nr. 409/2014 cu privire la aprobarea Strategiei naționale de dezvoltare agricolă şi rurală pentru anii 2014-2020**, care prevede obiectivele generale de dezvoltare a sectorului agroindustrial, inclusiv creșterea competitivității sectorului agroalimentar, prin restructurarea și modernizarea pieței, în care se încadrează și grupurile de producători agricoli.   **Proiectul propus spre aprobare va completa această listă cu un nou act normativ de reglementare a procedurii de recunoaștere a grupurilor de producători agricoli.** | | |
| 2. Stabilirea obiectivelor | | |
| ***Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist).***  Prezentul proiect de act normativ implică următoarele obiective:   * Mecanism de recunoaștere a grupurilor de producători agricoli ajustat la cerințele Legii nr. 312/2013 modificate prin Legea nr. 92/2020; * Proceduri de recunoaștere îmbunătățite, dezvoltate și clarificate. | | |
| 3. Identificarea opţiunilor | | |
| ***a) Expuneți succint opțiunea „a nu face nimic”, care presupune lipsa de intervenție.***  Opţiunile propuse sunt următoarele:  **Opţiunea I - "a nu face nimic";**  Situația ”a nu face nimic” este descrisă la compartimentul ”*Definirea problemei*”.  **Opţiunea II - aprobarea proiectului Hotărârii Guvernului**  ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate.***  Prezentul proiect de act normativ propune aprobarea procedurilor privind recunoașterea grupurilor de producători agricoli, principalele prevederi şi elemente integrate în proiect fiind următoarele.  Aspectul important al proiectului Hotărârii Guvernului ține de aprobarea condițiilor și mecanismului de recunoaștere a grupurilor de producători, procedurii de creare și funcționare a comisiei de recunoaștere, conținutul dosarului, precum și etapele de examinare.    De asemenea, în Regulamentul propus spre aprobare se regăsesc și prevederi privind mecanismul de verificare și monitorizare a menținerii condițiilor de recunoaștere a grupurilor de producători agricoli, organul responsabil fiind ***Agenția de Intervenție și Plăți pentru Agricultură***, care în rezultat va prezenta autorității competente (MADRM) un raport privind evaluarea rapoartelor anuale ale grupurilor de producători agricoli recunoscuți, în scopul analizei indicatorilor economici obținuți de aceștia în perioada de monitorizare, identificării problemelor și riscurilor în acest sens.    Totodată, în proiect este specificată procedura de revocare a avizului de recunoaștere a grupurilor de producători agricoli și radierea acestora din Registrul grupurilor de producători agricoli.  În același timp, în proiect sunt definite noțiunile de *”plan de recunoaștere”* și *”sistem centralizat de contabilitate”*, în vederea stabilirii unei clarități pentru producătorii agricoli care doresc să se asocieze în grup de producători.  De asemenea, în actul normativ sunt expuse obiectivele grupurilor de producători care se cooperează pentru anumite produse sau grup de produse, conform articolului 14 din Legea nr. 312/2013 privind grupurile de producători agricoli și asociațiile acestora, în vederea majorării cantităţii acestora şi asigurării comercializării produselor pe pieţele internă şi externă.  Mai mult, în proiect sunt specificate responsabilitățile autorității competente pentru recunoaşterea şi monitorizarea activităţilor grupurilor de producători agricoli recunoscuți (MADRM) și responsabilitățile instituției responsabile de gestionarea resurselor financiare destinate susținerii grupurilor de producători agricoli (AIPA).  Totodată, proiectul prevede cine instituie comisia de recunoaștere și reprezentanții cărei structuri sunt incluse în componența acesteia, precum și atribuțiile secretarului comisiei.  Un alt compartiment din proiect stipulează condițiile pe care grupul de producători trebuie să le întrunească pentru a obține recunoașterea. Tot aici, în actele de constituire şi statutul grupului vor fi prevăzute condiţiile de primire a noilor membri în cadrul grupului și de ieşire a membrilor din cadrul grupului, condiţia de apartenenţă doar a unui singur grup de producători agricoli pentru acelaşi produs sau grup de produse, condiţiile de oferire de către membrii grupului de producători agricoli a informaţiilor privind volumul vânzărilor şi preţurile de comercializare a produselor pentru care s-a constituit grupul respectiv şi care nu au fost comercializate prin intermediul grupului, și angajamentul membrilor asociaţi de a comercializa, cantitativ și valoric, un produs sau un grup de produse proprii prin intermediul grupului de producători agricoli:   1. minim 50 % – în primul an de activitate; 2. minim 60 % – în al doilea an de activitate; 3. minim 75 % – în al treilea şi în următorii ani de activitate. 4. Un alt segment foarte important din proiect este procedura de emitere a avizului de recunoaștere sau de restituire a dosarului, în cazul dosarelor ce conţin iregularităţi. Aici menționăm că, urmare a examinării dosarului de aplicare şi avizului Agenției de Intervenție și Plăți pentru Agricultură de aprobare sau respingere a planului de recunoaștere, Comisia fie acceptă recunoaşterea acestuia în calitate de grup de producători agricoli, cu emiterea avizului de recunoaştere, fie respinge cererea de recunoaştere, cu informarea solicitantului. Drept motiv de respingere a cererii de recunoaştere servesc următoarele situaţii: 5. solicitantul nu se încadrează în condiţiile de constituire prevăzute de lege; 6. actele de constituire nu cuprind toate prevederile obligatorii pentru constituirea grupului de producători, conform legii; 7. planul de recunoaştere este respins.   Un alt capitol nu mai puțin important este implementarea planului de recunoaștere a grupurilor de producători, care prevede posibilitatea de modificare a planului de recunoaștere după obținerea recunoașterii, precum și modalitatea de prezentare a rapoartelor anuale ale grupurilor de producători privind rezultatele atinse și indicatorii economici obținuți.   1. Totodată, proiectul mai prevede capitolul privind verificarea și monitorizarea condițiilor de recunoaștere, în care este stipulată perioada acestora și, de fapt, ce presupun aceste proceduri. Tot aici menționăm, că verificările respectării și implementării planului de recunoaştere vor fi efectuate în baza unui ordin emis şi aprobat de Agenția de Intervenție și Plăți pentru Agricultură, în temeiul planului anual de verificare. Monitorizarea se efectuează în scopul estimării progresului realizat de fiecare grup de producători agricoli recunoscut, identificării gradului de atingere a obiectivelor propuse și întru revizuirea indicatorilor financiari stabiliți. Procesul de monitorizare va fi efectuat conform procedurilor aprobate prin ordinul directorului Agenției, conform Legii nr. 229/2010 privind controlul financiar public intern.   Și ultimul capitol prevăzut în actul normativ este sancționarea grupurilor de producători agricoli recunoscute și revocarea avizului de recunoaștere, în care se specifică procentajul de restituire a sprijinului financiar de către grup și cazurile de includere a grupului de producători agricoli în ***Lista de interdicţie a beneficiarilor de subvenții***, ţinută de Agenţie, cu radierea acestuia din Registrul grupurilor de producători agricoli.   1. La proiect sunt atașate și un șir de anexe, ce conțin modele de documente pentru pregătirea dosarului de recunoaștere de către grupul de producători, modele de documente pentru procedurile de verificare și monitorizare efectuate de către Agenție și modele de scrisori, notificări pentru autoritatea competentă pe domeniul de recunoaștere. | | |
| 4. Analiza impacturilor opţiunilor | | |
| ***a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate***  Opţiunea I - A nu face nimic.  În cazul aplicării opțiunii „a nu face nimic” survin următoarele efecte negative:   * **Lipsa unui act normativ de implementare** în cadrul legislativ național privind grupurile de producători agricoli și asociațiile acestora; * **Implementarea defectuoasă** a prevederilor existente în Legea nr. 312/2013 privind grupurile de producători agricoli și asociațiile acestora și Legea nr. 276/2016 privind principiile de subvenționare în dezvoltarea agriculturii și mediului rural; * **Neatractivitatea politicii** de subvenționare pentru grupurile de producători agricoli; * **Imposibilitatea implementării** mecanismului de recunoaștere a grupurilor de producători agricoli; * **Tendința de dezvoltare lentă** a infrastructurii postrecoltare și procesare în agricultură.   **Costuri:**  Cheltuieli din partea statului pentru elaborarea, aprobarea şi publicarea proiectului de hotărâre nu s-au identificat*.*  Luând în considerație faptul, că mediul de afaceri suportă cheltuieli la efectuarea investițiilor în dezvoltarea afacerilor în agricultură, fără implicarea statului în soluționarea problemelor agenții economici vor avea costuri pe care nu vor putea să le acopere.  ***Beneficii:***  Beneficii în lipsa intervenţiei propuse nu s-au identificat.  ***Riscuri:***   * Diminuarea numărului grupurilor de producători agricoli recunoscute; * Micșorarea numărului grupurilor de producători agricoli recunoscute beneficiare de   subvenții;  - Lipsa investițiilor în infrastructura postrecoltare și procesare;  - Diminuarea cotei agricole pentru export.  Impactul opțiunii ”a nu face nimic”:  - Implementarea ineficientă a cadrul normativ național privind recunoașterea grupurilor de producători agricoli și asociațiile acestora și cel privind principiile de subvenționare în dezvoltarea agriculturii și mediului rural;  - Dezvoltarea lentă a sectorului agricol;  - Diminuarea cantității produselor autohtone pe piața internă și externă;  - Neatractivitatea activității antreprenoriale în grup/asociație în agricultură;  - Lipsa locurilor de muncă în agricultură și mediul rural. | | |
| Opţiunea II - Aprobarea proiectului Hotărârii de Guvern  ***Posibile avantaje:***   * Sporirea competitivității şi integrării pe piaţă a produselor moldovenești cu valoare adăugată înaltă; * Stimularea investițiilor în infrastructura postrecoltare şi procesare, care au demonstrat avantaje comparative la producerea fructelor şi legumelor, având, totodată, și cel mai mare potențial pentru export. * Creșterea veniturilor producătorilor agricoli asociați în grup și achitarea taxelor la bugetul public; * Dezvoltarea continuă a sectorului agricol și asigurarea permanentă a populației cu produse agricole autohtone. | | |
| **Costuri:**  Costurile vor fi în limita mijloacelor financiare alocate anual de la bugetul de stat.  Pentru elaborarea și implementarea actului normativ propus, statul nu va suporta costuri suplimentare. În procesul de realizare a actului normativ vor fi utilizate doar surse financiare prevăzute în Fondul Național de Dezvoltare a Agriculturii și Mediului Rural, anual aprobat în Legea bugetului de stat pe anul respectiv.  De asemenea, mediul de afaceri nu va avea costuri și nu va suporta cheltuieli suplimentare în procesul de recunoaștere și subvenționare.    **Beneficii:**   * Creșterea producției agricole pentru piața internă și export; * Creșterea numărului de producători asociați în grup în mediul rural (cooperative de întreprinzători, societăți cu responsabilitate limitată, cooperative de producție); * Dezvoltarea tehnologiilor agricole noi postrecoltare și procesare, având drept efect creșterea productivității. * Sporirea producției competitive în agricultură; * Dezvoltarea lanțului valoric integral în sectorul agricol; * Deschiderea locurilor noi de muncă în mediul rural și îmbunătățirea condițiilor de trai a populației.   **Riscuri:**  Nu s-au identificat riscuri în vederea aprobării proiectului de hotărâre*.*  **Costuri de conformare:**  Nu s-au identificat costuri suplimentare de conformare pentru mediul de afaceri.  **Impactul:**  Susținerea și stimularea de către stat a procesului de asociere în grup a producătorilor agricoli și, respectiv, a grupurilor de producători agricoli în asociații va contribui la creșterea competitivității în sectorul agroindustrial, majorarea cotelor agricole pentru export, precum și îmbunătățirea condițiilor de muncă și trai a populației din mediul rural.  ***b) Pentru opțiunea recomandată, identificați impacturile completând tabelul la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea.***  Pentru opțiunea recomandată, adică aprobarea proiectului HG, se identifică următoarele impacturi:   1. **Impactul economic**, va afecta pozitiv:  * activitatea cooperativelor de întreprinzători și a societăților cu răspundere limitată, în rezultatul căreia acești agenți economici vor avea beneficii, fiind create venituri; * bunăstarea gospodăriilor casnice și a cetățenilor prin crearea unor surse suplimentare de venit; * situația social-economică în anumite regiuni, unde activează grupurile de producători recunoscute, se va îmbunătăți vădit.  1. **Impactul social**, va afecta pozitiv:  * gradul de ocupare a forței de muncă, prin antrenarea în muncă a mai multor persoane; * nivelul de salarizare, prin majorarea acestuia; * nivelul veniturilor populației, prin crearea unor surse de venit; * nivelul sărăciei, prin îmbunătățirea condițiilor de viață.  1. **Impactul de mediu**, va afecta negativ:  * starea și resursele solului prin utilizarea pesticidelor și a altor fertilizanți. | | |
| **Concluzie**  ***Argumentați selectarea unei opțiuni, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați.***  Prezentul proiect de act normativ va asigura durabilitate politicii privind grupurile de producători și asociațiile acestora, precum și politicii cu privire la principiile de subvenționare în domeniul agriculturii și mediului rural, va contribui la atractivitatea sectorului agricol și la creşterea competitivităţii sectorului și, nu în ultimul rând, la stimularea majorării numărului locurilor de muncă în localitățile rurale prin dezvoltarea infrastructurii postrecoltare și procesare. | | |
| **5. Implementarea şi monitorizarea** | | |
| Implementarea proiectului de hotărâre a Guvernului propus va fi asigurată de către Ministerul Agriculturii, Dezvoltării Regionale și Mediului și Agenția de Intervenție și Plăți pentru Agricultură, care vor examina dosarele depuse pentru recunoașterea grupurilor de producători agricoli, inclusiv planurile de recunoaștere ale acestora, ultima va monitoriza beneficiarii de subvenții prin efectuarea verificărilor pe teren planificate sau inopinate, cu ulterioara prezentare către autoritatea competentă (MADRM) a rapoartelor corespunzătoare.  În temeiul art. 6 alin. (1) din Legea nr. 312/2013, ***Agenţia de Intervenţie şi Plăţi pentru Agricultură***esteresponsabilă de gestionarea resurselor financiare destinate susţinerii grupurilor de producători din Fondul național de dezvoltare a agriculturii și mediului rural.  Astfel, Agenţia are misiunea de a susține financiar grupurile de producători agricoli, având următoarele atribuţii:   * 1. aprobă planul de recunoaştere a grupului de producători;   2. asigură derularea corectă şi legală a operaţiilor de gestionare a fondurilor destinate susţinerii grupurilor de producători;   3. acceptă sau respinge solicitările de plată depuse de către grupurile de producători pentru măsurile de sprijin prevăzute la art. 18 din lege;   4. efectuează verificări pe teren ale proiectelor care vor beneficia de sprijin financiar, atât înainte, cât şi după aprobarea acestora;   5. efectuează monitorizarea continuă a respectării de către grupurile de producători a criteriilor de eligibilitate şi a condiţiilor contractuale de acordare a ajutorului financiar nerambursabil;   6. întreprinde acțiuni de promovare, comunicare, informare, monitorizare şi alte acţiuni care să asigure buna derulare a sistemului existent de subvenţionare în agricultură;   7. elaborează manuale de proceduri şi metodologii, în vederea implementării legale a atribuţiilor funcționale;   8. întocmeşte ordine de plată şi le prezintă la unitățile teritoriale ale Trezoreriei de Stat;   9. alte atribuţii în conformitate cu legislaţia în vigoare.   Odată cu intrarea în vigoare a actului normativ propus spre examinare, se urmărește atingerea următorilor indicatori de performanță, în următorii 3 ani de implementare a HG propusă spre aprobare:   * Majorarea numărului grupurilor de producători agricoli recunoscute de la 36 la 45; * Crearea unei infrastructuri frigorifice, la nivel național, cu o capacitate de circa 39895 tone; * Lansarea a 6 uscătorii cu linii de procesare a fructelor; * Crearea a 16 linii de sortare; * Instalarea utilajului de recoltare și procesare a produselor nucifere (1); * Efectuarea investițiilor în 2 complexe apicole de colectare, procesare, ambalare și depozitare a mierii de albine; * Crearea unei linii de confecționare a lăzilor de carton; * Utilizarea a 26 stivuitoare. * Crearea a circa 500 locuri de muncă în mediul rural.   Evaluarea implementării actului normativ propus spre aprobare are loc 1 dată la 3 ani după intrarea în vigoare, la solicitarea Parlamentului Republicii Moldova, în scopul identificării realizărilor obținute și problemelor ce necesită a fi soluționate prin intermediul organului executiv al statului. Astfel de rapoarte au fost prezentate **și în luna martie curent** referitoare la implementarea Legii nr. 312/2013 privind grupurile de producători și asociațiile acestora și a Legii nr. 276/2016 cu privire la principiile de subvenționare în dezvoltarea agriculturii și mediului rural.  Implementarea proiectului de act normativ nu impune operarea modificărilor în alte hotărâri de guvern. | | |
| **6. Consultarea** | | |
| În procesul de consultare s-au identificat următoarele grupe interesate:  ***I grupă*** (agenții economici, mediul de afaceri) a prezentat propuneri referitoare la prevederile Regulamentului, inclusiv noțiunea de ”*sistem centralizat de contabilitate”*, propuneri ce țin de sancțiunile pentru grupurile de producători, monitorizarea grupurilor și prezentarea rapoartelor de către aceștia. Aici putem să menționăm contribuția Uniunii Cooperativelor de Întreprinzători ”AGRI EXPO”, misiunea cărora este susținerea intereselor grupurilor de producători agricoli. Agentul economic respectiv s-a expus pozitiv față de documentul de analiză a impactului.  ***A II – a grupă*** (MADRM, AIPA) a înaintat propuneri privind obiectivele GdP, noțiunea de ”*plan de recunoaștere”*, competențele comisiei de recunoaștere, dosarul de recunoaștere, procedura de verificare și monitorizare efectuată de AIPA, precum și alte modificări redacționale. Agenția de Intervenție și Plăți pentru Agricultură, care este și instituția de implementare, și-a manifestat interesul față de acest act normativ prin faptul, că a perfectat prevederile Regulamentului, din punct de vedere practic, la capitolele privind monitorizarea și verificarea grupurilor de producători agricoli, precum și sancționarea acestora.  ***A III-a grupă*** (cetățenii, societatea civilă) are acces permanent la informația plasată de MADRM referitoare la actul normativ respectiv.  În scopul elaborării prezentului proiect de act normativ, a fost creat un Grup de lucru, aprobat prin ordinul Ministrului nr.105 din 29 mai 2020, care a fost asistat de Proiectul Agricultura Competitivă (MAC-P). În activitatea sa Grupul a antrenat reprezentanții proiectului MAC-P și reprezentanții Uniunii Cooperativelor de Întreprinzători ”AGRI EXPO”, care s-au expus referitor la regulamentul citat (ședință din data de 24 iunie 2020 și feedback-urile primite pe e-mail de la membrii Grupului, în urma examinării proiectului la diverse etape: I draft – cu propunerile și obiecțiile incluse, II draft – după modificare și îmbunătățire, III draft – varianta finală).  De asemenea, luând în considerație situația de urgență instalată în Republica Moldova privind pandemia COVID-19, au avut loc schimb de opinii între MADRM, Agenția de Intervenție și Plăți pentru Agricultură și Proiectul MAC-P (mesaje electronice expediate la 14.05.2020, 13.06.2020 și feedback-uri primite pe marginea actului normativ elaborat).  La elaborarea proiectului de act normativ, fiecare subdiviziune structurală ramurală interesată din cadrul MADRM a pus în discuție problema modificării actului normativ pe domeniul său de competență. În conformitate cu prevederile pct. 177 din Hotărârea Guvernului nr. 610/2018 pentru aprobarea Regulamentului Guvernului și a articolului 9 din Legea nr. 239/2008 privind transparența în procesul decizional, anunțul de inițiere a elaborării proiectului a fost publicat pe pagina web oficială a Ministerului Agriculturii, Dezvoltării Regionale și Mediului, [www.madrm.gov.md](http://www.madrm.gov.md) la data de 14 iulie 2020, compartimentul *Transparența decizională,* rubrica *Anunțuri de inițiere a elaborării deciziilor –* <http://www.particip.gov.md/proiectview.php?l=ro&idd=7546>.  Ulterior Analiza Impactului de Reglementare însoțită de proiectul de hotărâre propriu-zis urmează a fi avizat de către autoritățile și instituțiile interesate, conform listei stipulate în Cererea privind înregistrarea de către Cancelaria de Stat a proiectului respectiv, care urmează a fi anunțat în cadrul ședinței secretarilor de stat. | | |

|  |  |  |  |
| --- | --- | --- | --- |
| **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | |
| costurile desfășurării afacerilor | 0 |  |  |
| povara administrativă | 0 |  |  |
| fluxurile comerciale și investiționale | 0 |  |  |
| competitivitatea afacerilor | 0 |  |  |
| activitatea diferitor categorii de întreprinderi mici și mijlocii | +1 |  |  |
| concurența pe piață | 0 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | +1 |  |  |
| situația social-economică în anumite regiuni | +1 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** | | | |
| gradul de ocupare a forței de muncă | +1 |  |  |
| nivelul de salarizare | +1 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | +1 |  |  |
| nivelul sărăciei | +1 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** | | | |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | - 1 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
|  |  |  |  |